བོད་ཡུལ་ལ་བསྟོད་པ་ཚངས་སྲས་དགྱེས་པའི་མཆོད་སྤྲིན།
སློབ་བུ་ཚུལ་ཁྲིམས་བློ་གྲོས། མཛོད་དགེ
དུས་རབས་ཁུག་སོ་ལྡེམ་པའི་དཀྱོག་མཚམས་ནས། །
ལ་རྒྱའི་སྙིང་སྟོབས་འབར་བའི་ཆོལ་ཁའི་ཞིང་། །
མཛམ་གླིང་གོ་ལ་ཟླུམ་པོའི་ཡང་རྩེ་རུ། །
མཛད་མེད་ཤེས་བྱའི་མིང་ཐོའི་རྒྱལ་མཚན་བསྒྲེངས། །
འཛམ་གླིང་གོ་ལའི་སྙིང་བཅུད་ཆོས་ལྡན་ཞིང་། །
སྡེ་བཞི་རིན་ཆེན་ནོར་བུའི་བཀྲག་མདངས་འཚེར། །
ཡང་དག་ཆོས་ཀྱི་དར་ཆེན་མཁའ་རུ་བསྒྲེངས། །
རྣམ་དག་ཞི་བདེའི་དུང་སེམས་བླ་ན་འཕགས། །
སྟོད་ན་མངའ་རིའི་ལྷུན་པོའི་མཛེས་སྡུག་འབར།
བར་ན་དབུས་གཙང་ཞིང་གི་འོད་སྟོང་འཚེར། །
སྨད་ན་སྒང་དྲུག་ཞི་བདེའི་མེ་སྟག་འཕྱོ། །
ཁ་བ་ཅན་འདི་འཆི་མེད་གྲོང་གི་ཟླ། ། p
ཉམ་ཆུང་གངས་ཕྲུག་ཚོགས་ཀྱི་གཞིས་ཁྱིམ་འདི། །
སྟོད་ན་ཁ་བའི་སྒྲོན་མེའི་གཟི་འོད་ཅན། །
བར་ན་རྨ་རྒྱལ་ལྷུན་པོའི་གཟི་བྱིན་མཐོ། །
མཐའ་ན་ཆུ་ཆེན་སྟོང་གི་རྦ་རླབས་འཕྱོ། །
مرد
ཞེས་རྩོམ་རྩལ་སློབ་ཐུན་སྐབས་ཤིག་ལ་ལོ་རིམ་བདུན་པའི་སློབ་བུ་ཚུལ་མིང་པས་སོ། །
51